**Izglītības programma – Kokizstrādājumu izgatavošana**

**Kvalifikācija – mēbeļu galdnieks**

**Priekšmeta programma - Koksnes mākslinieciskā apdare.**

**Apmācības kurss – 1.5 gadi**

Praktisko darbu tēma Nr.3

**Finieru savienošanas veidi**.

Darba mērķis:

Teorētiski iegūto zināšanu nostiprināšana, praksē pielietojot, dažādus finieru savienošanas veidus.

Darba uzdevums:

Praktiski pielietot finieru savstarpējās savienošanas paņēmienus, to veidus: taisnais un skuja.

Darba ilgums:

4 stundas.

Darba vieta:

Mēbeļu galdnieku darbnīca.

Darba drošības noteikumi:

Instruktāža darba vietā.

Darba instrumenti, iekārtas, materiāli:

* Pamata planšete;
* Finiera zāģītis – nazis;
* Intarsijas nazis ar maināmo asmeni;
* Maināmie asmeņi;
* Pierakstu burtnīca;
* Zīmulis;
* Lineāls;
* Dzēšgumija;
* Mat. noliktavā pieejamie nažfinieru kolekcija;

Darba gaita:

1. Pielietot noliktavā esošos finierus, dažādos toņos.
2. Veidot dažādus iespējamos salikuma veidus.
3. Lietot pamata planšeti, materiālus, instrumentus, palīgmateriālus.
4. Griezt finieri šķērsām šķiedrām, 45 0 leņķī.
5. Savienot detaļas ar līmpapīru un lāpstiņu.
6. Veidot vairāku, atkārtotu, objektu savienojumus - rindā, dioganālē. 
7. Izkārtot objektus, pielietojot dažādas toņu gammas, mainot šķiedru virzienu. 
8. Fiksēt pierakstos veiktos darbus, izdarīt secinājumus.

Atskaite:

Sagatavot izpildītā darba atskaiti:

* Aprakstīt darba izpildes gaitu;
* Nosaukt pielietotos nažfinierus, koku sugas;
* Kādi šķiedru virzieni, izkārtojumi tika pielietoti;
* Nosaukt paveikto savienojuma veidus;
* Uzrakstīt secinājumus.

Kontroljautājumi:

1. Kāda nozīme finieru krāsu gammai detaļu akcentēšanai?
2. Kā finieru šķiedru virziens, struktūra ietekmē darba kvalitāti?
3. Kādi šķiedru virzieni, izkārtojumi tika pielietoti?
4. Kādi bija paveikto savienojuma veidi?

Vērtējums:

Audzēkņu praktisko mācību zināšanu un prasmju pārbaudes vērtēšana, notiek vērtējot darba gaitas uzdevumu izpildi ar atzīmēm, vadoties pēc vērtēšanas kritērijiem, maksimālā atzīme – 10.

Literatūra un citi izziņas materiāli:

1.A.Domkins Koks tavās mājās;-Praktiski padomi.

Līmētas koksnes materiāli;-71. – 98. Lpp, Jumava

2.Enciklopēdija. Mājokļa dizains, Zvaigzne ABC.

3. <http://intarsija.lv/> Piegādātāja mājaslapa.

4. http://www.nazfinieris.lv/ Piegādātāja mājaslapa.

5. <http://www.attelsr.lv/lv/platnu-materiali/nazfinieris>

6. <http://veneer.lv/index.php/lv.html>

7. Maija Grīnberga; Materiālmācība galdniekiem.

Testi, uzdevumi, krustvārdu mīklas; izdevniecība Nordik, 2003